王天君係道教護法三十六天君之首，赤臉髯鬚，身披金甲紅袍，三目怒識，腳踏風火輪，右手執鞭，左掌結手訣，神態極其威武勇猛，為道教的護法神將。道稱：火車靈官王元帥、豁落靈官王天君、玉樞火府天將王靈官、隆恩真君。王靈官常奉祀於山門之中，鎮守道觀。
王靈官原係玉樞火神，降化凡間為山靈精炁的湘陰廟神，鐵面朱髮，當時並無姓名，其間三十代天師虛靖真人的弟子，西河薩真人，眼見其廟祀血食太甚，有傷天和，就用飛符之法燒了那廟，而將王靈官燒成了火眼金睛，王靈官無故被焚，心中憤恨不平，乃上奏天庭，玉帝乃賜予慧眼和金鞭，並准其陰隨薩真人，察其犯有過錯時，就可以報仇。經過了十二年以慧眼觀察，見真人無過可尋，一直跟到福建省，才拜薩真人為師，誓佐行持，薩真人乃劈乾坤為王字，為之姓，善字號其名諱，奏達天庭，賜金印，錄為雷部三五火車雷公，又稱豁落靈官，遂為道教護法監壇之首神。
據《燕都遊覽誌》云：明永樂間，有周思德者，以王元帥法顯京師。元帥者，世稱靈官，天將三十六居第一，文皇禱輒應，乃命祀於宮城西，宣德初拓之，額曰：火德顯靈宮。《陔餘叢考》又云：周洪謨議及倪文毅請《正祀典疏》皆云：道家之崇思真君薩守堅，嘗從林靈素傳道，而降恩真君則火府天將靈官，又從薩真君授法，永樂中，有杭州道士周思德，以靈官之法顯於京師，乃建天將廟及神帥殿，宣德中改廟為火德觀，崇奉二真君。成化中改觀曰宮，加靈顯二字，遞年四季換袍服，三年一小焚化，十年一大焚化，再易以新制珠玉錦綉，所費不貲。每歲壽節、正旦、冬至及二真君示現之日，皆遣官致祭，其崇奉可謂至矣。
《江湖紀聞》云：薩真人，名守堅，蜀人，傳張虛靖天師法，至湘陰縣，見土人用童男女，生祀本處神廟，薩曰：此等邪神速焚其廟，言訖，雷火飛至，廟立燬。後薩真人至龍興府江邊濯足，見水有神影，方回，黃巾金甲，左手曳袖，右手執鞭，問曰：爾何神也，答曰：吾乃湘陰廟神王善，被真人焚我廟，相隨十二載，只候有過，欲復前讐，今功行已高，職隸天樞，望保奏以為部將。薩真人曰：汝兇惡之神，在吾法中，必損吾法。神立誓不敢背；遂奏玉帝，收為將。
按王靈官之廟祀甚盛，正統道教宮觀，必設靈宮殿，以為奉祀護法之所，其地位職責猶如佛教之韋陀護法，但為主祀者，則甚多。按王天君道諱亦稱：九天雷聲應化天尊，為雷部十二雷門之首將。王天君，護持道法，剛正不阿，嫉惡如仇，糾察天上人間，除邪祛惡，信仰者讚其曰：三眼能觀天下事，一鞭驚醒世間人。